ER konceptualni model:

Sveučilište (**University**) se sastoji od fakulteta (**College**), svaki od kojih sadrži skup predmeta (**Subject**), svaki od kojih obuhvaća skup aktivnosti. Te aktivnosti definirane su u relaciji (**ActivityType**), a u relaciji (**Activity**) je definirano koji predmeti imaju koje aktivnosti.

Osobe se mogu registrirati na web aplikaciji (**Account**), te se zatim mogu pretplatiti na određene predmete (**Subscription**). Nakon toga mogu proizvoljno evidentirati za koju aktivnost iz kojeg predmeta je utrošeno koliko vremena (**Entry**).



Relacijski model:

U nekim relacijama postojali su kompozitni ključevi, koje sam radi lakšeg baratanja sa Entity Framework-om zamijenio sa surogatnim ključevima. Zatim sam zbog konzistentnosti napravio istu stvar i sa preostalim relacijama.

U relaciji **University** i **College** dodatno sam stavio atribute Acronym koji predstavljaju kraticu koja bi se mogla koristiti za brže pretraživanje fakulteta prilikom pretplate na predmete.

**Subject** su predmeti sa svojim propisanim ECTS bodovima (tu bih isto mogao dodati kraticu imena predmeta), a **ActivityType** sadrži skup svih aktivnosti koji bi predmeti mogli imati (međuispit, laboratorijske vježbe, domaće zadaće, blicevi, seminari, predavanja, itd.). U relaciji **Activity** je zatim definirano koji predmeti obuhvaćaju koje tipove aktivnosti.

**Account** predstavlja korisnike web aplikacije (Role označava privilegije, da bi se mogli razlikovati administratori), **Subscription** predmete na koje su oni trenutačno pretplaćeni, a u relaciji **Entry** su sve evidencije utrošenog vremena određenog korisnika za određenu aktivnost određenog predmeta. Ti unosi bi se onda koristili za prikaz i usporedbu stvarnog potrošenog vremena i fiksnog ECTS vremena, kao i za usporedbu utrošenog vremena između aktivnosti predmeta.

